cyanic-selkie/wikianc huggingface dataset:
Stobra bremze
Stobra bremze jeb atsitiena kompensators (dažkārt saukts arī par stobra purna bremzi vai stobra tievgaļa bremzi) ir ierīce, kas ir piemērota šaujamieroča vai lielgabala stobra tievgalim, lai novadītu dzinējmateriāla gāzes ar nolūku darboties pretēji ieroča atsitienam un nevēlamam stobra celšanās procesam straujas apšaudes laikā, kas samazina precizitāti. Stobra bremzes ir ļoti noderīgas kaujā un šaušanas sacensībās uz laiku, un ir bieži sastopamas uz šautenēm, kas šauj ļoti lielas patronas (bieži lielās medību šautenes), arī uz artilērijas un tanku ieročiem. Parasti tās lieto arī uz pistolēm praktiskajās sacensībās, tieši tad tās dēvē par kompensatoriem. AKM triecienšautenēs bremze ir ievirzīta nedaudz slīpi uz labo pusi, lai darbotos pretī ieroča, kam notiek atsitiens, sāniskajai kustībai.
Lietderība
Stobra bremzēm ir savas priekšrocības un trūkumi. Atsitiens ir subjektīvs jēdziens. Viens šāvējs to var uztvert kā sāpes, cits kā skata maiņu, un cits kā aizmugurējo grūdienu. Atsitiena enerģija var būt spēcīga, ja impulss ir ātrs, un var tikt uzskatīta vāja, pat ja visa enerģija ir pārnesta. Kaut gan ir daudz veidu, kā izmērīt atsitiena impulsa enerģiju, ir pilnīga taisnība, ka samazinājumi starp 10% un 50% var tikt izmērīti. Viena no lielākajām stobra bremzes priekšrocībām ir stobra purna celšanās samazināšana. Tas atļauj ieroča tēmēkļiem tikt ātrāk pārstādītiem. Tas ir sevišķi būtiski pilnīgi automātiskajos ieročos. Stobra tievgaļa celšanās ir bieži pilnībā novērsta ar prasmīgu konstrukciju. Tā kā šautene pārvietojas atpakaļ mazāk, šāvējam nav daudz kā kompensēt. Tas īpaši izpaužas ātršāvējās, pilnīgi automātiskas uguns un liela stobra kanāla medību šautenēs. Ir daudzi stobra bremžu trūkumi. Izejošās gāzes rada 4 efektus: skaņu, spiedienu, sprādziena vilni un uzliesmojumu. Skaņas pieaugums ir neizbēgams vairākumā izstrādājumu, jo lielāka ātruma gāzes dod vairāk enerģijas, lai darbotos pretī atsitienam. Lielāks ātrums dod spēcīgāku skaņu. Spiediens ir izjūtams kā triecienvilnis, kas līdzīgs eksplozijas vilnim. Sprādziena vilnis ir fiziska gaisa kustība. Tam ir tāda iedarbība, ka tiek sacelti gaisā putekļi un gruveši zem un ap abām bremzes pusēm. Kad augstspiediena gāzes lēni sajaucas ar apkārtējo gaisu, pieaug uzliesmojums, palikdams kvēlojot vēl labu laika sprīdi.
Gan vieglajos ieročos, gan artilērijā stobra bremzes var izraisīt izejošās gāzes, uzsviest gaisā gruvešu mākoņus, pasliktinot šāvēja redzamību un atklājot viņa pozīciju. Kareivji bieži saslapina zemi prettanku lielgabalu priekšā aizsardzības pozīcijās, lai to novērstu.
Vārtsargs (hokejs)
Vārtsargs hokejā ir spēlētājs, kura uzdevums ir neļaut pretinieku komandai gūt vārtus. Spēles laikā vārtsargs pārsvarā atrodas tieši priekšā vārtiem - vārtsarga laukumā. Tā kā metieni parasti ir spēcīgi un seko cits citam, vārtsargam ir atļauts lietot speciālu ekipējumu, lai izvairītos no savainojumiem.
Vārtsargam ir atļauts izmantot dažus spēles paņēmienus, kas ir aizliegti laukuma spēlētājiem. Vārtsargam ir atļauts tvert ripu vai piespiest to pie ledus, lai tiesnesis pārtrauktu spēli. Ja pretinieku spēlētājs apzināti izraisa sadursmi ar vārtsargu, viņš saņem sodu.
Teleskops
Teleskops (el, tele — ‘tāls’ un, skopein — ‘skatīties’) ir jebkura iekārta, kas savāc un fokusē elektromagnētisko starojumu, un to izmanto, lai aplūkotu tālu priekšmetu un objektu attēlus. Teleskopi palielina objektu šķietamo lielumu un spilgtumu, tā ļaujot pētīt citādāk nesaskatāmus objektus un parādības.
Darbības princips
Teleskopa objektīvs savāc gaismu un izveido objekta attēlu, bet okulārs to palielina un padara ērti aplūkojamu. Objektīvu un okulāru novieto tā, lai to fokusi sakristu. Teleskopa fokusā stari krustojas, tādēļ veidojas apgriezts attēls.
Daudzi teleskopi veido debess ķermeņu vizuālus attēlus. Ir arī tādi teleskopi, kas uztver nevis starojumu, bet gan elementārdaļiņu plūsmas no kosmosa.
Teleskopu izmantošana
Tā kā astrofizikālie objekti, atskaitot Mēnesi, atrodas tik tālu, ka to tieši pētījumi vismaz pagaidām nav iespējami, astronomi cenšas "izspiest" maksimālu informāciju no debess ķermeņu elektromagnētiskā starojuma. Vairākumā gadījumu debess ķermeņu starojums ir ļoti vājš, tādēļ nepieciešami lieli starojuma koncentratori. Arī objektu leņķiskie izmēri ir mazi, tāpēc astronomi tiecas pēc maksimālas izšķirtspējas, kas ļauj saskatīt vairāk objekta detaļu. Novērojumu iespējas ierobežo Zemes atmosfēra, kas ir selektīvi caurlaidīga. Lai izvairītos no tās ietekmes, atsevišķos gadījumos teleskopus nākas pacelt kosmosā. No sacītā nav grūti secināt, ka, lai iegūtu jaunu informāciju par Visumu, astronomiem jāizmanto dažādas tehnoloģiskas "viltības" un komplicētas datu apstrādes metodes. Vēsturiski pirmā izveidojās optiskā astronomija, kuras teleskopu ēras vēsture ir jau 400 gadus gara. Taču tikai 20. gadsimtā šī zinātne kļuva par visu viļņu astronomiju, kad optiskajai astronomijai pievienojās radioastronomija, bet vēlāk sākās novērojumi arī citos starojuma diapazonos.
Vēsture
Uzskata, ka pirmo teleskopu astronomijā pielietoja Galileo Galilejs 1609. gadā. Drīz pēc tam Johans Keplers aprakstīja lēcu optikas principus, ieskaitot aprakstu astronomiskam teleskopam ar divām izliektām lēcām (ko tagad parasti sauc par Keplera teleskopu).
Laika posmā no 1785. līdz 1789. gadam Viljams Heršels izgatavoja "40 pēdu teleskopu", kurš nākamos 50 gadus bija lielākais teleskops visā pasaulē.
Teleskopu veidi
Praksē biežāk izmantotās iekārtas Visuma novērošanai:
Teleskopi kosmosā
Teleskopi orbitālajās observatorijās tiek izvietoti, jo Zemes atmosfēra aiztur lielāko daļu no elektromagnētiskajiem viļņiem, kā arī dažādas atmosfēras parādības traucē kvalitatīvi uztver to elektromagnētiskā starojuma daļu (redzamo gaismu un radioviļņus), kas tomēr nonāk līdz Zemes virsmai.
Viena no visplašāk zināmajām orbitālajām observatorijām ir Habla kosmiskais teleskops (HST). Plašu publicitāti ir ieguvis arī Džeimsa Veba kosmiskais teleskops (JWST), kuru plāno palaist orbītā ap 2018. gadu.
Viena no visplašāk zināmajām orbitālajām observatorijām ir Habla kosmiskais teleskops (HST). Plašu publicitāti ir ieguvis arī Džeimsa Veba kosmiskais teleskops (JWST), kuru sākotnēji bija paredzēts palaist orbītā 2018. gada decembrī, bet pēc tam palaišanas laiks sākotnēji tika atlikts uz 2020. gada maiju, vēlāk uz 2021. gada 30. martu.
Zulu
Zulu (Dienvidāfrikas angļu valodā un isiZulu: amaZulu) ir Dienvidāfrikas etniskā grupa, kuras skaits ir aptuveni 10 miljoni. Tie dzīvo Kvazulu-Natālas provincē Dienvidāfrikā. Neliels skaits dzīvo arī Zimbabvē, Zambijā un Mozambikā. Zulu valoda (isiZulu) ir bantu valodu grupas valoda, kas ir daļa no Nguni apakšgrupas. Zulu karalistei bija lielu nozīme Dienvidāfrikas vēsturē 19. un 20. gadsimtā. Aparteīda laikā Zulu tauta tika klasificēta kā otrās šķiras pilsoņi, un tika nesaudzīgi diskriminēti. Tagad tie ir lielākā etniskā grupa valstī, un tiem ir vienādas tiesības līdz ar citiem Dienvidāfrikas iedzīvotājiem.
Lännen Tractors
Lännen Tractors Oy ir Somijas zemes darbu mašīnu, galvenokārt ekskavatoru, ražotājs. Dibināts 2004. gadā, atdaloties no pārtikas ražošanas korporācijas Lännen Tehtaat.
Lännen Tractors ietilpst LMCE grupā.
Vēsture
Pārtikas ražotāja Lännen Tehtaat priekštecis Länsi-Suomen Sokeri Oy cukurbiešu sezonālās audzēšanas dēļ nevarēja savu Sekiles rūpnīcu darbināt visu gadu, tāpēc 1958. gadā no uzņēmuma Korpivaara Oy tika nopirktas mehānisko darbnīcu iekārtas un tiesības ražot hidrauliskos ekskavatorus Hydro-Master. Tajā pašā laikā valstī sākās liela mēroga mežu un purvu nosusinšanas projekts (programma Mera), un pieauga pieprasījums pēc ekskavatoriem. 1963. gadā tika izlaists pašu izstrādāts modelis Lännen Ukko-Mestari. Piecu gadu laikā Lännen ieguva pusi no Somijas ekskavatoru tirgus, tā konkurents bija Aizsardzības ministrijas Vammaskosken rūpnīca (vēlākā Vammas). 1960. gadu beigās Ukko-Mestari tika aprīkots ar frontālo iekrāvēju, ko izgatavoja pats uzņēmums.
Pirmā Lännen riteņu ekskavatora prototips tika pabeigts 1970. gadā. Kāpurķēžu ekskavators tika nodots sērijveida ražošanā 1972. gadā. Pirmais pilnībā komplektētais ekskavators iekrāvējs tika izlaists 1982. gadā.
1985. gadā Lännen Tehtaat iegādājās Loimā bāzēto uzņēmumu T. Syväsen Konepaja Ky, kas ražoja James aizmugurējos ekskavatorus. 1980. gados Lännen ieguva tiesības ražot Lokomo greiderus un ekskavatorus, kā arī Turku bāzēto Auran Rautateollisuus Oy, kas ražoja Ara ekskavatorus. 1992. gadā tika iegādāts Vammas ekskavatoru ražošanas bizness, tai pat laikā greideru ražošanu nododot Vammas.
2004. gadā Lännen Tehtaat nolēma atteikties no nepārtikas operācijām. 2004. gada 25. maijā Lännen Engineering biznesa operācijas tika pārdotas hidraulikas un pneimatikas aprīkojuma un rūpniecisko vārstu uzņēmumam AVS-Yhtiöt Oy un nodotas jaunam uzņēmumam Lännen Tractors.
2008. gada 1. janvārī Lännen Tractors iegādājās Zviedrijas uzņēmumu Lundberg Hymas AB, kas ražoja iekrāvējus un daudzuzdevumu komunālās mašīnas. 2008. gada 18. augustā Lännen Tractors īpašnieki dibināja uzņēmumu Lännen Konekeskus Oy (tagad Lännen MCE Oy), kas nodarbojās ar tehnikas pārdošanu un kļuva par Lännen Tractors grupas pārvaldītājsabiedrību. 2009. gada 3. decembrī Lännen Tractors tika pārdots uzņēmumiem Lähde Invest Oy Ab, Tamex Oy (90 %) un privātpersonām (10 %).
Kandahāra
Kandahāra (, Kandahār,, Qandahār) ir otra lielākā pilsēta Afganistānā ar iedzīvotāju skaitu 512 200 (2011. gada dati). Tas ir Kandahāras provinces administratīvais centrs un atrodas valsts dienvidos, aptuveni 1005 metrus virs jūras līmeņa. Gar pilsētas rietumdaļu plūst Argandabas upe.
Kandahāra ir nozīmīgs aitu, vilnas, kokvilnas, zīda, filca, pārtikas graudu, svaigu un žāvētu augļu un tabakas tirdzniecības centrs. Reģionā audzē vērtīgus augļus, īpaši granātābolus un vīnogas. Pilsētā atrodas ražotnes, kurās augļus konservē, žāvē un iepako. Kandahārā atrodas starptautiska lidosta un ceļu tīkls to savieno ar Farāhu un Herātu rietumos, Gaznī un Kabulu ziemeļaustrumos, Tarīnkoutu ziemeļos un Kvetu (Pakistānā) dienvidos.
Vēsture
330. gadā p.m.ē. Maķedonijas ķēniņš Aleksandrs Lielais iekarotajā Arahozijas satrapijā nodibināja pilsētu, ko viņa vārdā nodēvēja par Arahozijas Aleksandriju. No 305. gada p.m.ē. tā bija Maurju impērijas pakļautībā, no tiem laikiem Kandahārā saglabājies imperatora Ašokas dekrēts, kas iekalts akmenī grieķu un aramiešu valodās. Vēlāk Kandahāra atradās Grieķu Baktrijas valsts (250.-125. p.m.ē.), Indo-grieķu valsts (180. gadā p.m.ē. – 10. gadā m.ē.), Kušānu valsts  (1.—3. gadsimtā) un Sasanīdu impērijas (224—651) sastāvā.
Pēc islāma arābu iekarojumiem Kandahāra bija Umajādu kalifāta (661—750) un Abāsīdu kalifāta sastāvā, bet 10.-12. gadsimtā Gaznevīdu impērijas laikā to dēvēja par Teginābādu. 1221. gadā to pakļāva Mongoļu impērija un Ilhanāts (1256–1353), 1383. gadā Timurs, bet 1508. gadā Bāburs. 16. un 17. gadsimtā pastāvēja Kandahāras haniste, kas bija Sefevīdu šahu vasaļvalsts. 1747. gadā hans Ahmads Kandahārā sasauca pirmo puštunu vistautas sapulci — Lojadžirgu (loya jirga — lielā padome), kurā tika ievēlēts par visu puštunu hanu, pieņēma titulu "šahs" un vārdu Duranī — "Persijas pērle" — sākot dēvēties par šahu Duranī (valdīja 1747-1772). Ahmadšahs, būdams talantīgs karavadonis un politiķis, gan ar spēku, gan diplomātiskā ceļā pakļāva un apvienoja visas afgāņu ciltis, izveidojot t.s. Duranī lielvalsti.
Pirmā angļu-afgāņu kara(1839-1842) un Otrā angļu-afgāņu kara (1878–1880) laikā pilsētu okupēja Britu impērijas ekspedīcijas korpuss. PSRS okupācijas laikā (1979—1989) Kandahāra bija modžahedu pretestības centrs Afganistānā. 1994. gadā Kandahārā izveidojās Taliban valdība mullas Muhameda Omāra vadībā, kas pakļāva lielāko daļu Afganistānas teritorijas, izveidojot Afganistānas Islāma Emirātu (1996-2001). NATO okupācijas (2001—2014) laikā Kangahārā bija liela NATO karabāze, bet pēc galveno NATO spēku izvešanas Taliban mēģina atgūt kontroli pār pilsētu.
Lielupe (nozīmju atdalīšana)
Vietvārdam Lielupe iespējamas vairākas nozīmes:
Mineraloģija
Mineraloģija ir dabas zinātne, kas nodarbojas ar minerālu ķīmisko īpašību, kristālu struktūru un fizisko īpašību (ieskaitot optisko īpašību) izpēti. Šī zinātne pēta minerālu veidošanos un destrukciju. Zinātniekus, kas nodarbojas ar mineraloģiju, sauc par mineralogiem. Pēdējā laikā mineraloģiju bieži dēvē arī par "minerālu zinātnēm" (angliski — mineral sciences).
Vēsturiski mineraloģija ir daudz nodarbojusies ar iežus veidojošo minerālu taksonomiju. Dažādu valstu mineralogu organizācijas ir apvienojušās Starptautiskajā mineraloģijas asociācijā. Tās aktivitātes iekļauj jaunatklāto minerālu nodēvēšanu (ar to nodarbojas Jauno minerālu un minerālu nosaukumu komisija (angliski — Commission of New Minerals and Mineral Names)), jau zināmo minerālu atradņu noteikšanu utt. 2004. gada nogalē šī organizācija bija reģistrējusi ap 4000 minerālu veidus. No šiem minerāliem tikai ap 150 var tikt uzskatīti par "izplatītiem", vēl ap 50 ir "samērā bieži sastopami" bet pārējie ir "reti" vai "ļoti reti".
Nesenā pagātnē, attīstoties tādām tehnoloģijām, kā, piemēram neitronu difrakcijai un aizvien pieejamākajām datoru tehnoloģijām, no kurām pēdējās ļauj veikt ārkārtīgi precīzas atomāra mēroga kristālu uzvedības simulācijas, mineraloģijas zinātne ir paplašinājusies, risinot arī neorganiskās ķīmijas un cietvielu fizikas problēmas.
Tomēr vadošais mūsdienu mineraloģijas attīstības virziens ir iežus veidojošo minerālu (piemēram, perovskīta, māla minerālu un tektosilikātu) kristāliskās struktūras izpēte. Šajā jomā ir notikuši būtiski sasniegumi, gūstot izpratni par attiecībām starp minerāla atomārā izmēra struktūrām un to funkcijām. Tas ļauj veikt, piemēram, minerālu elastisko īpašību prognozēšanu, kas ir devis jaunu ieskatu iežu seismoloģiskajās īpašībās un ar dziļuma izmaiņu saistītajiem Zemes mantijas seismogrammu pārtraukumiem. Pēdējā laika tendences liecina, ka mineraloģija iegūst aizvien lielāku kopību ar citu zinātni — materiālu zinātni.
Ubuntu Foundation
Ubuntu Foundation ir bezpeļņas organizācija, kas izveidota Ubuntu Linux distributīva atbalstam. To dibināja Canonical Ltd., un Marks Šatlvorts veica sākotnējo iemaksu 10 miljonu ASV dolāru apjomā.
Lāpstkāji
Lāpstkāji (Scaphopoda) ir gliemju tipa (Mollusca) dzīvnieku klase. Tie ir savdabīgi gliemji, kas ieņem starpstāvokli starp gliemežiem un gliemenēm, atgādinot vienus un otrus, gan pēc ārēja izskata, gan pēc iekšējās uzbūves. Lāpstkāji ir tikai jūras organismi, kas dzīvo tuvu krastam, ierakušies smiltīs vai dūņās.
Sistemātika
Nesistematizēti
2012. gada vasaras olimpiskās spēles
Spēļu rīkošanas vietas izvēle
Londona par 30. vasaras olimpisko spēļu mājvietu tika izvēlēta 117. Starptautiskās Olimpiskās komitejas sesijas laikā Singapūrā. Londona par spēļu rīkošanu apsteidza Madridi (Spānija), Parīzi (Francija), Ņujorku (ASV) un Maskavu (Krievija). Vēl pieteikušās bija, bet līdz finālbalsojumam netika, Stambula, Leipciga, Havana un Riodežaneiro.
Olimpiskais stadions
Olimpiskais stadions ir galvenā olimpisko spēļu norises vieta. Tajā notiek atklāšanas un noslēguma ceremonijas, kā arī sacensības vieglatlētikā. Tajā ir aptuveni 80 000 sēdvietu.
Sporta veidi
Treknināti iezīmēti sporta veidi, kuros piedalās Latvijas sportisti.
Latvija Olimpiskajās spēlēs
Latvijai šīs bija desmitās vasaras olimpiskās spēles. Latvijas delegācijā ir iekļauti 46 sportisti, kas valsti pārstāvēja 12 sporta veidos. Latviju pārstāvēja arī šāvējs Afanasijs Kuzmins, kam šīs bija devītās olimpiskās spēles. Latvijas karogu atklāšanas ceremonijā nesa pludmales volejbolists Mārtiņš Pļaviņš. Pārī ar Jāni Šmēdiņu viņš izcīnīja bronzas medaļas, kļūstot par pirmajiem medaļu ieguvējiem Latvijai šajās Olimpiskajās spēlēs. Nākamajā dienā par divkārtējo olimpisko spēļu čempionu kļuva Māris Štrombergs, kas uzvarēja BMX riteņbraukšanā.
Arābu zirgs
Arābu zirgs jeb arābu tīrasiņu zirgs ir viena no karstasiņu šķirnēm pasaulē. Arābu zirgs tiek uzskatīts par visu zirgu zirgu. Tā ir vistīrākā šķirne pasaulē un viena no visvecākajām šķirnēm pasaulē. Arheoloģiskie pētījumi liecina, ka arābu zirgi kā šķirne jau eksistējusi pirms 4500 gadiem. Arābu šķirne no Tuvajiem Austrumiem ir izplatījusies visā pasaulē gan kā kara trofeja, gan kā dārga prece. Arābu zirgi tika iepirkti, lai uzlabotu citu zirgu šķirnes, un piešķirtu tām ātrumu, izsmalcinātību, izturību un labus kaulus. Mūsdienās arābu zirga asinis ir atrodamas gandrīz ikvienā jājamzirgu šķirnē pasaulē. Arābu zirgs ir galvenā zirgu šķirne, no kuras tika izveidots angļu tīrasiņu zirgs, kas pasaulē ir pazīstams ar savu izcilo ātrumu.
Izskats un īpašības
Arābu zirgam ir smalka ķīļveidīga galva, plata piere, lielas acis un nāsis, bet mazs purns. Profils arābu zirgam ir ieliekts, izceļoties pieres daļai. Daudziem arābiem piere virs acīm ir velvēta, izliekta uz āru jeb kā saka beduīni - zirgam ir "jibbah". Beduīni tic, ka šī pazīme liecina par zirga papildus spēju izturēt tuksneša karstumu. Arābu zirgam ir skaists, arkveidīgs kakls, graciozs un lokans, bet kakla kvalitāte tiek vērtēta galvenokārt izvērtējot veidu, kā galva ir pievienota kaklam. Galva arābu zirgam var pagriezties gandrīz visos virzienos, un loku, kas veidojas vietā, kur galva pievienojas kaklam, beduīni sauc par "mitbah", jo mitbah ir garāks un izteiktāks, jo elpošanas ceļiem ir vairāk vietas un zirgs ir piemērotāks jāšanai.
Vēl viena īpatnēja arābu zirgu pazīme ir relatīvi garie gandrīz horizontālie krusti ar augstu paceltu asti, kas tiek nesta kā lāpa. Astes un krēpju sari arābu zirgam ir zīdaini un viegli. Labam arābu zigam ir platas gūžas un krūtis, gūžu un plecu leņķis ir ideāli piemērots ātrām un skaistām gaitām. Augums ir kompakts ar īsu muguru. Jostas vietā lielai daļai arābu zirgu ir 5 mugurkaula skriemeļi, parasti zirgiem ir 6 skriemeļi. Arī ribu pāri lielai daļai arābu zirgu ir mazāk nekā citiem zirgiem - 17 ribu pāri nevis 18, un astes skriemeļi 16 nevis 18. Tā kā arābu zirgu muguras ir īsas un spēcīgas, tie bez pūlēm var nest pieaugušus jātniekus, lai arī pašu augums nav liels. Arābu zirgam ir blīvi un stipri kauli, ar labām nagu sienām. Tā kauli var izturēt ļoti lielas slodzes.
Arābu zirga augstumam skaustā pēc šķirnes standartiem ir jābūt 145-155 cm, bet tiek pieļauti arī izņēmumi, ja citas kvalitātes ir ļoti augstas. Arābu zirgs ir viena no šķirnēm, kas ir gan poniju augumā, gan lielāka. Mazā auguma dēļ ir radies kļūdains pieņēmums, ka arābu zirgi nav spēcīgi. Tomēr skeleta un kaulu izpēte liecina par pretējo. Arābu zirga kauli ir daudz izturīgāki par daudzu lielo šķirņu zirgu kauliem. Arābu zirgi savam augumam ir viegli, to svars ir 350- 400 kg. Siltasiņu zirgi ar atbilstošu izmēru skaustā sver vairāk nekā arābu zirgi.
Tā kā arābu zirgs ir veidojies karstā klimatā, tam ir izcila termoregulācija. Arābu zirgiem ir plānāka āda un blīvāks asins kapilāru tīkls nekā citiem zirgiem, tas nodrošina efektīgu dzesēšanos. Arābu zirgi kopumā svīst mazāk, un tiem vajag mazāk ūdens. Arābu zirgiem ir vēl viena īpatnība, tā darba gaita ir lēkši. Arābu zirga lēkši ir plaši un zemi, tā ir zirga enerģijas vistaupošākā gaita. Arābu zirgi pēc slodzes ātri atjauno spēkus, tiem daudz ātrāk kā citām šķirnēm pulss atgriežas normālā stāvoklī.
Krāsas
Pēc standartiem arābu zirgs var būt bērs, sirms, ruds, melns un salns. Vispopulārākās krāsas arābu zirgiem ir bēra, sirma un ruda. Visretāk ir sastopami melni arābu zirgi. "Īsts" salns zirgs varbūt arābu zirgiem nemaz neeksistē, tas drīzāk ir sarmains.
Visiem arābu zirgiem neatkarīgi no to krāsas ir melna āda, izņēmums ir āda zem baltajām zīmēm. Melnā āda pasargā zirgus no karstās tuksneša saules.
Lai arī daudzi arābu zirgi izskatās balti, tomēr tie nav balti. Baltajiem arābu zirgiem ir pelēkās krāsas gēns, tātad īstenībā visi baltie zirgi ir pelēki. Kumeļi piedzimst tumši, un tikai ar laiku zirgi paliek balti. Ir ļoti maz reģistrētu "īstu" baltu arābu zirgu, kas ir ar baltu spalvu, rozā ādu un tumšām acīm no dzimšanas. Ir zināms viens balts ērzelis, kura DNS ir mutējies.
Ir gēns, kas dod arābu zirgam raibumus - sabino gēns, no tā veidojas zirgiem baltās zīmes uz kājām augstu virs ceļgaliem un lecamajām locītavām. Zīmes var būt ļoti neregulāras gan uz kājām, vēdera un sejas, reizēm tās ir arī uz acīm, zoda un zirgs sāk izskatīties salns.
Salns arābu zirgs izskatās, ja tam ir arī rabikano gēns, kas ir līdzīgs gēns salnam, bet tomēr atšķirībā no "īsta" salna zirga tam nav viscauri pa visu ķermeni balti-krāsainās spalvas apspalvojums, un kājas un galva nav izteikti tumšākas par pārējo ķermeni. Bieži cilvēki sajauc salnu zirgu ar sirmu, jo abiem bērnībā ir jaukts balti-tumšs apspalvojums, tikai sirmie zirgi pieaugot paliek balti, bet salnie zirgi krāsu nemaina.
Arābu zirgi nekad nav raibi lielos laukumos (dārki) un klasiski lāsumainā krāsā, izņēmums ir sabino gēns. Pirms zinātne nonāca līdz DNS analīzēm, visi zirgi ar lielām baltām zīmēm, kas patiesībā cēlās no sabino gēna, tika izbrāķēti. Mūsdienās līdz ar zinātnes attīstību standarti ir mīkstināti, tomēr arābu zirgu izstādes nemīl zirgus ar lieliem baltiem laukumiem. Arābu zirgiem arī nav krēmkrāsas gēna, līdz ar to tie nekad nav losi, palsi, pāli vai perlamutra krāsā, kā arī tie nekad nav pāti
Raksturs
Gadsimtiem ilgi arābu zirgs ir dzīvojis tuksnesī cieši blakus cilvēkam. Visaugstāk tika vērtētas ķēves, kuras bieži veda teltī, lai pasargātu no skarbajiem laika apstākļiem. Zirgi dalīja telti ar visu ģimeni un tās mazajiem bērniem. Tādēļ tikai draudzīgs zirgs tika turēts un lolots.
No otras puses arābu zirgi ir karstasiņu zirgi, kas nozīmē, ka tie ir jūtīgi, enerģiski un temperamentīgi. Tie ir ļoti ātri zirgi, strauji un arī ātri domājoši, tie ātri mācās, un ir slaveni ar savām ciešajām attiecībām ar saviem jātniekiem. Bet arābu zirgi ir arī slaveni ar to, ka tikpat ātri kā labu uzvedību, viņi iemācās arī sliktu uzvedību. Arābu zirga skolotājam ir jābūt ļoti gudram un pieredzējušam. Daudzi cilvēki uzskata, ka karstasiņu zirgus ir daudz grūtāk apmācīt nekā citu šķirņu zirgus.
Vēsture
Arābu zirgu šķirne ir attīstījusies tuksneša biomā, un to izveidoja ceļojošie beduīni. Viņi ļoti augstu vērtēja savu zirgu skaistumu un degsmi, ātrumu un izturību. Beduīni tik ļoti mīlēja savus zirgus, ka naktīs zirgu bieži ieveda ģimenes teltī, lai pasargātu no aukstuma, smiltīm un vējiem. Pat pravietis Muhameds paziņoja, ka neviens ļaunais gars nevar ienākt teltī, ja tur priekšā ir tīrasiņu zirgs. Muhameda paziņojums veicināja arābu zirga izplatību Tuvajos Austrumos. Ciešās attiecības ar cilvēkiem ir izveidojušas arābu zirga draudzīgo raksturu, inteliģenci un uzticību cilvēkam. Bet arābu zirgs ir arī ļoti jūtīgs un temperamentīgs, jo beduīni savā zirgu šķirnē augstu vērtēja enerģiju un trauksmi, un tika izveidots zirgs, kas vienmēr ir gatavs doties ceļā un kas nebaidās no cīņām. Jau no senatnes beduīni šķirni turēja ļoti tīru un nepieļāva ne mazāko piemaisījumu no citām šķirnēm.
Arābu zirgs beduīniem bija ne tikai kara zirgs, tas kļuva arī par statusa simbolu. Arābu ērzeļi savā dzimtenē nekad netiek kastrēti. Ejot karā, beduīni labprātāk lietoja ķēves, jo tās nepievērsa uzmanību svešiem zirgiem, tādā veidā bez trokšņa varēja pielavīties ļoti tuvu ienaidnieka nometnei.
Arābu zirgu šķirne ir cēlusies no 5 slavenām ķēvēm-ciltsmātēm: Kehilan, Seglavi, Abeian, Hamdani un Hadban. Katras ķēves ģimene tiek saukta tā šeiha vārdā, kuram šī zirgu cilts piederēja. Šīs piecas līnijas ir kļuvušas par pamatu visiem arābu zirgiem mūsdienās. Ar katru ķēvi - ciltsmāti ir saistīts konkrēts zirgu tips. Izplatītākais no tiem ir koheilānī tips. Šo zirgu ķermeņa forma ir dziļa, tie ir stipri un pieticīgi, skaistām, platpierainām galvām, vairumā ar bēru apmatojumu. Smalkāks eksterjers raksturīgs siglavī tipa zirgiem, salīdzinot ar koheilānī tipu, tie ir pieticīgāki. Tiem parasti ir ruds vai sirms apmatojums. Hadbanī tipa arābu zirgi ir lielāki, visbiežāk rudi. Tiem ir mazāk austrumnieciskā skaistuma, toties tiem ir garāks kakls, slīpāka lāpstiņa, sausas, stipras kājas, un auļošanā tie pārspēj citus arābu tīrasiņus.
Mīti un leģendas
Par arābu zirgu izcelsmi ir daudzi un dažādi mīti. Viens no mītiem stāsta, kā pravietis Muhameds ir izvēlējies arābu zirgu ciltsmātes. Šim mītam ir dažādas variācijas. Vispopulārākais stāsts vēsta, ka reiz Muhameds ir ceļojis cauri tuksnesim, un palaidis savus zirgus brīvībā, lai tie meklētu oāzi ar ūdeni. Pirms zirgi ir sasnieguši oāzi, viņš saucis tos atpakaļ. Tikai piecas ķēves ir atsaukušās un atgriezušās pie Muhameda, lai arī bija izslāpušas un nogurušas. Šīs piecas ķēves kļuva par Muhameda mīļākajām ķēvēm, un viņš tās sauca par Al Khamsa, kas nozīmē piecas. Un tieši šīs piecas ķēves kļuva par arābu zirgu šķirnes ciltsmātēm.
Ir leģenda, ka Sābas ķēniņiene kā lielu dārgumu ir uzdāvinājusi arābu ķēvi Safanad senās Izraēlas ķēniņam Zālamanam. Un otrs stāsts saistīts ar ķēniņu Zālamanu ir par to, kā ķēniņš ir uzdāvinājis Banu Azdas ļaudīm vienu no saviem ērzeļiem Zad-el-Rakib (Dāvana jātniekam), kad tie ieradušies pie ķēniņa, lai apliecinātu savu padevību. Ērzelis ir bijis ātrāks par jebkuru zebru vai gazeli, un ikvienas medības ir bijušas veiksmīgas, jājot ar Zad-el-Rakib. Tādēļ arābi šo ērzeli sāka lietot vaislā, un tas kļuva par arābu zirgu ciltstēvu.
Vēl viena leģenda stāsta par eņģeli Gabriēlu, kas ieradās pie Izmaēla, lai to paglābtu no smilšu vētras. Eņģelis Gabriēls lika smilšu mākoņiem apstāties, un pats pārvērtās par brīnišķīgi skaistu dzīvnieku, par zirgu, kas norija satrakotos smilšu mākoņus. Tādēļ beduīni savu pirmo arābu zirgu nosauca par "Tas kas dzer vēju".
Cits beduīnu mīts stāsta, ka Allahs radīja arābu zirgu no četriem vējiem; tā gars nāk no ziemeļvēja, spēks no dienvidvēja, ātrums no austrumvēja, bet prāts no rietumvēja. To darot viņš teica - es radu vienu no zemes lepnumiem un spožumiem, es dodu šim brīnišķīgajiem dzīvniekam spēju lidot bez spārniem. Otra versija šim mītam ir šāda. Allahs lūdzis dienvidvēju - es vēlos radīt dzīvnieku no tevis. Nonāc lejā pie manis. Un viņš no rasas, kas nosēdās, radīja rudu dzīvnieku un teica -es tevi saucu par zirgu, es tevi saucu par arābu, un es tev dodu rudās skudras krāsu. Es esmu paslēpis laimi tavās pieres krēpēs, un tu būsi visu dzīvnieku karalis. Cilvēks tev sekos visur, kur tu iesi, tu būsi visātrākais gan bēgot, gan dzenoties pakaļ, tu lidosi bez spārniem, ikviens uz tavas muguras kļūs bagāts, un laime tam nāks, kas ar tevi jās.
Pielietojums mūsdienās
Mūsdienās sporta disciplīnā - daudzdienu izturības jāšana - dominē arābu šķirnes zirgi, tie ir ļoti populāri ātruma sacīkstēs, bet arābu zirgus lieto arī citos sporta veidos. Tā ir viena no 10 populārākajām zirgu šķirnēm pasaulē, un to audzē visur: Tuvo Austrumu valstīs, Eiropā, ASV, Kanādā, Dienvidamerikā (īpaši Brazīlijā) Austrālijā un Ziemeļāfrikā.
Latvijā nav lielas arābu zirgu audzētavas, tomēr daži izcili arābu zirgi dzīvo arī pie mums. Šobrīd lecināšanai ir pieejami četri arābu šķirnes ērzeļi. Divi no tiem pārstāv pasaulē populāros un augstu vērtētos krievu arābus. Tie ir Bertran ox12 un Pumpurs Arb9. Pumpurs ir dzimis tepat Tērvetē, tomēr viņa izcelsme ir reta un starp senčiem ir daudz slavenību. Vēl Latvijā dzīvo Spānijas arābi Magir OX10 un Ebony Kasib OX11. Ebony Kasib pa tēva līniju pieder pasaulē visaugstāk vērtētajiem Ēģiptes arābiem, bet Magirs, pirms nokļuva Latvijā, bija Austrijas arābu čempions.
Pirmās rakstiskās ziņas par arābu zirgiem Latvijā ir no 1856. gada, Trikātas saimniecībā vaislai izmantoja arābu ērzeli Dahmani. Zirgs bija pirkts Štutgartē par 2000 guldeņiem. Tērvetē laikā no 1972. - 1990. gadam audzēja arābu zirgus. No Krievijas Teras zirgaudzētavas ieveda vairākus ērzeļus un ķēves. Viens no slavenākajiem ievestajiem vaislas ērzeļiem bija koheilānī tipa ērzelis Marmors, kura rekords auļošanā 1600 m distancē bija 1 min. 43 s, kas vienlaikus bija šīs šķirnes pasaules rekords. Marmors Tērvetē dzīvoja līdz 1975. gadam.
Ternejas pagasts
Ternejas pagasts bija viena no Valmieras apriņķa pašvaldībām tā ziemeļrietumos, Igaunijas pierobežā. Robežojās ar Rūjienas pilsētu un Lodes, Ķoņu, Naukšēnu, Jeru, Rūjienas, Idus un Ipiķu pagastiem. Pagasta valde atradās Rūjienas pilsētā.
Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu. 1919. gada oktobra sarunās par militārās palīdzības sniegšanu pret Bermonta armijas uzbrukumu Rīgai Igaunijas valdība ierosināja Ternejas pagasta iekļaušanu Igaunijas teritorijā, kam Latvijas valdība nepiekrita. Pēc Latvijas—Igaunijas robežas līguma parakstīšanas pagasts palika Latvijas teritorijā.
1945. gada 10. septembrī pagastā izveidoja Ternejas un Vilpulkas ciema padomes. Pagastu likvidēja 1949. gada 31. decembrī, ciemus iekļaujot Rūjienas rajonā. Mūsdienās Ternejas pagasta teritorija iekļauta Valmieras novada Vilpulkas un Ķoņu pagastos.
Aizsargs (hokejs)
Par aizsargu sauc hokeja spēlētāju, kura tiešais uzdevums ir labi spēlēt aizsardzībā. Parasti uz ledus kopā ar vārtsargu un trim uzbrucējiem atrodas divi aizsargi.
Pēc spēles stila aizsargus nereti iedala divās grupās: aizsardzības tipa (stay at home) spēlētāji, kuri galveno vērību pievērš savu tiešo pienākumu pildīšanai un reti pieslēdzas uzbrukumam (tādi ir, piemēram, Zdeno Čara un Kārlis Skrastiņš), un uzbrūkošie aizsargi, kas ir vājāki aizsardzībā, taču bieži palīdz uzbrucējiem un gūst vārtus (Kriss Prondžers, Sandis Ozoliņš).
Kā visu laiku labākais NHL aizsargs visbiežāk tiek minēts Bobijs Ors, kas ne tikai bija lielisks aizsardzībā, bet guva vairāk vārtu kā lielākā daļa uzbrucēju.
Katru gadu labākais NHL aizsargs saņem Džeimsa Norisa balvu.
Berķis
Berķis ir uzvārds. Personas ar šādu uzvārdu:
Kārlis Heincs Rummenige
Kārlis Heincs "Kalle" Rummenige (dzimis  Lipštatē) ir bijušais Vācijas futbolists. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.
Savas karjeras lielākos panākumus viņš guva kopā ar Vācijas klubu Minhenes "Bayern", ar ko viņš uzvarēja Starpkontinentālajā kausā, Eiropas kausā, kā arī divreiz Vācijas čempionātā un divreiz kausā.
Rietumvācijas izlases sastāvā Rummenige uzvarēja 1980. gada Eiropas čempionātā un bija komandā, kad tā iekļuva finālā 1982. gada Pasaules kausā un 1986. gada Pasaules kausā. Divas reizes viņš saņēma Eiropas Gada futbolista titulu.
Šobrīd viņš ir Minhenes "Bayern" valdes priekšsēdis, kā arī Eiropas Klubu asociācijas valdē.
Sasniegumi
Bayern Munich
Rietumvācija
Individuālie sasniegumi
Rumānijas prezidentu uzskaitījums
Šajā uzskaitījumā apkopoti Rumānijas prezidenti, kopš 1974. gada, kad šo amatu izveidoja komunistu līderis Nikolaje Čaušesku. Prezidents ir Rumānijas valsts vadītājs.
Tūjas pagasts
Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu. 1945. gada 10. septembrī pagastā izveidoja Mežciema un Tūjas ciema padomes. 1947. gada 16. oktobrī pagastu iekļāva jaunizveidotajā Limbažu apriņķī. Pagastu likvidēja 1949. gada 31. decembrī, ciemus iekļaujot Limbažu rajonā. Mūsdienās Tūjas pagasta teritorija iekļauta Limbažu novada Liepupes un neliela daļa Viļķenes pagastos.
Rumānijas prezidentu uzskaitījums
Flag of Romania (1965–1989).svg Rumānijas Sociālistiskā Republika (1974 — 1989) Coat of arms of the Socialist Republic of Romania.svg
{{legend| #CE2029 | Rumānijas Komunistiskā partija |border=1px solid #AAAAAA}}
Pagaidu valsts (1989 — 1990)
{{legend| Violet | Nacionālās Atbrīvošanas fronte |border=1px solid #AAAAAA}}
30px Rumānijas Republika (1990 — mūsdienas) 30px
{{legend| #DC2C22 | Rumānijas Sociāldemokrātiskā partija |border=1px solid #AAAAAA}} {{legend| #FFE101 | Nacionālā Liberālā partija |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Alfrēds Bīlmanis
Dzīvesgājums
Dzimis 1887. gada 2. februārī Rīgā no Vilces pagasta ieceļojušā Kristapa Bīlmaņa un viņa sievas Annas, dzimušas Balodes, ģimenē. 1905. gadā beidza Rīgas Valsts ģimnāziju. 1910. gadā beidza studijas Maskavas Universitātes Vēstures nodaļā ar ''cand. hist.'' grādu. 1910.—1912. gadā bija obligātajā karadienestā, 1912.—1914. gadā strādāja par skolotāju Erevānā un par Krasnostavas reālskolas direktoru Volīnijas guberņā. Pirmā pasaules kara laikā dienēja Krievijas impērijas bruņotajos spēkos (1914—1918), darbojās 5., 12., pēc tam 6. armijas štābā, bija laikrakstu Вестник войск гвардии un Вестник особой армии redaktors. 1917. gada jūlijā saņēma podporučika dienesta pakāpi, iecelts par Svešvalodu kara cenzoru. Pēc Brestļitovskas miera līguma noslēgšanas atvaļinājās no armijas, bija Rivnes komercskolas inspektors (1918—1920). 1920. gadā Tučinas pilsētiņā apprecējās ar Halinu Saļņicku.
Pēc atgriešanās Latvijā bija Latvijas Republikas Ārlietu ministrijas preses nodaļas sekretārs, vēlāk vadītājs (1920—1932). Laikraksta "Brīvā zeme" redakcijas loceklis (1921—1922), Latviešu Zemnieku savienības Rīgas nodaļas vadītājs (1923—1925). 1924. gadā organizēja I Latvju žurnālistu kongresu. 1925. gadā ieguva filozofijas zinātņu doktora grādu vēsturē Viļņas Universitātē ar disertāciju "Sieviešu un bērnu stāvoklis pēc Lex Salica".
1927. gadā viņu iecēla par Latvijas pilnvaroto ministru un 1930. gadā par Latvijas delegātu Tautu Savienībā Ženēvā, pēc tam viņš bija Latvijas sūtnis Maskavā PSRS (1932—1935) un Latvijas sūtnis Vašingtonā ASV(1935—1948).
Īsi pirms Latvijas okupācijas 1940. gada 17. maijā Ulmaņa valdība A. Bīlmani iecēla par Latvijas diplomātiskā un konsulārā dienesta vadītāja trimdā Kārļa Zariņa aizvietotāju. Izmantojot savus labos sakarus, ļoti aktīvi cīnījās pret Latvijas okupāciju ASV politiskajā presē un žurnālos. 1940. gada 21. jūlijā iesniedza protesta notu ASV valdībai pret komunistu "leļļu Saeimas" lēmumu pasludināt Latviju par Padomju Savienības republiku. Kā atbildi viņš saņēma ASV ārlietu departamenta 26. jūlija paziņojumu, ka ASV neatzīst Latvijas valsts iznīcināšanu un turpinās, tāpat kā agrāk, atzīt Latviju de facto un de jure (t.s. Samnera Vellesa deklarācija), kas ievadīja Rietumu valstu 50 gadus ilgo Baltijas inkorporācijas neatzīšanas politiku.
Miris 1948. gada 26. jūlijā Delavēras štata Saseksas apgabalā (Sussex County) ASV. Apbedīts Vašingtonā, Olivetas (Olivett) kapos.
Sabiedriskās organizācijas
Studentu korporācijas "Fraternitas Livonica" filistrs dibinātājs (1926) un studentu korporācijas "Tervetia" goda filistrs. Latvijas Preses biedrības līdzdibinātājs un goda biedrs, Rīgas Latviešu biedrības un Rīgas Rotari kluba biedrs. Latvijas Preses kluba un PEN kluba dibinātājs. Stokholmas ložas „Den Nordiska Första” brālis ar Kārļa Zariņa ieteikumu (1929). Stokholmas Andreja ložas „Den Nordiska Cirkeln” loceklis Stokholmā (1938).
Ņēmis līdzdalību nozīmīgākajos latviešu enciklopēdiskajos izdevumos: “Latviešu konversācijas vārdnīca” (1927—1940) un “Latvju mazā enciklopēdija” (1936—1937). Latvijas Preses biedrības līdzdibinātājs un goda biedrs, Rīgas Latviešu biedrības un Rīgas Rotari kluba biedrs. Bijis arī Latvijas Ugunsdzēsēju savienības ārzemju informācijas nodaļas vadītājs, vairāku citu valstu zinātnisko biedrību biedrs.
Cīņa par Baltijas valstu inkorporācijas neatzīšanu
Pēc Latvijas okupācijas Alfrēds Bīlmanis jau 1940. gada 13. jūlijā iesniedza diplomātisku notu ASV Valsts departamentam, paziņojot, ka iecerētās Tautas Saeimas vēlēšanas ir pretrunā Latvijas Satversmei un vēlēšanu likumam, vienlaikus prasot aizsargāt Latvijas un tās pilsoņu īpašumus ASV pret PSRS mēģinājumiem tos pārņemt. 18. jūlijā Bīlmanis jaunā notā ASV valsts sekretāram K. Hallam uzsvēra gan 14./15. jūlija Saeimas vēlēšanu antikonstitucionalitāti, gan ārvalsts karaspēka klātbūtni. Bīlmaņa notām bija rezonanse kā ASV valdības aprindās, tā presē. Pēc viņa protesta ASV iesaldēja arī Baltijas valstu zeltu ASV bankās. 1940. gada 25. jūlijā Augusts Kirhenšteins nosūtīja Latvijas ārkārtējam sūtnim un pilnvarotajam ministram ASV A. Bīlmanim uz Vašingtonu telegrammu, pavēlot ierasties Rīgā ar ziņojumu. Alfrēds Bīlmanis atbildēja, ka neatzīst zem svešas varas spiediena ievēlētās Tautas Saeimas nelikumīgo lēmumu pievienoties PSRS un kā Latvijas likumīgais pārstāvis turpinās aizstāvēt Latvijas intereses un neatkarību.
29. jūlijā Kirhenšteina valdība viņu atcēla no amata "disciplināru pārkāpumu dēļ" un lietu nodeva prokuratūrai viņa saukšanai pie kriminālatbildības. Papildus tam 30. jūlijā okupētās Latvijas marionešu valdība pieņēma papildinājumus likumā par pavalstniecību, kas ļāva tai atņemt pilsoņa tiesības Latvijas pavalstniekam, "kas vairāk nekā trīs gadus uzturējies ārzemēs bez ārzemju pases vai ar notecējušu ārzemju pasi vai kas valdības noteiktā laikā neatgriežas vai atsakās atgriezties Latvijā". Tajā pašā dienā sūtņiem Zariņam un Bīlmanim atņēma Latvijas pilsoņu tiesības, konfiscēja viņu īpašumus, bet pašus kā valsts nodevējus izsludināja ārpus likuma. 1944. gadā A. Bīlmanis nodeva ASV Valsts departamentam Latvijas Centrālās padomes deklarāciju un platformu, kas konkrēti nostiprināja ASV principiālo pamatu neatzīt Latvijas aneksiju.
Diskusijas par reabilitāciju
Pēc Latvijas Republikas atjaunošanas A. Bīlmaņa radinieki centās panākt Kirhenšteina valdības 1940. gada 30. jūlija lēmuma atcelšanu un Alfrēda Bīlmaņa reabilitāciju. 2002. gada beigās 7. Saeimas deputāti atbalstīja likumprojekta ”Par Latvijas ārkārtējo sūtņu Kārļa Zariņa un Alfrēda Bīlmaņa reabilitāciju” nodošanu Ārlietu komisijai un Juridiskajai komisijai, bet 8. Saeima likumprojektu tālāk nevirzīja. Satversmes tiesas priekšsēdētājs Aivars Endziņš vēlāk pauda viedokli, ka "speciāls Saeimas pieņemts likums nebūtu vajadzīgs, lai reabilitētu K. Zariņu un A. Bīlmani. Manuprāt, LPSR MK 1940. gada 26. un 30. jūlija lēmumi ir prettiesiski ultra vires (pārkāpjot pilnvaras) un tāpēc nevar būt spēkā jau no to pieņemšanas brīža."
Savukārt Latvijas Universitātes Juridiskās fakultātes profesors Juris Bojārs pauda uzskatu, ka "pieņemt tagad atsevišķu juridisku aktu diplomātu lietā nozīmētu taisnoties marionešu valsts vadītāja lēmuma priekšā", jo jau 1990. gada 4. maija deklarācijā teikts, ka Latvijas pievienošana PSRS bija prettiesiska, ko vēlāk apstiprināja 1996. gada 22. augusta Saeimas "Deklarācija par Latvijas okupāciju".
Lenčica
Lenčica (pl) - sena pilsēta Polijas centrālajā daļā, Lodzas vojevodistē uz ziemeļiem no Zgežas. Sena pilsēta, pirmoreiz minēta XII gadsimtā. 1182. gadā šeit sanāca pirmais rakstos pieminētais Polijas Sejms karaļa Kazimira II vadībā. XIII gadsimtā bija kņazistes centrs. 1331. gadā to nopostīja Teitoņu ordeņa bruņinieki, vēlāk Kazimirs Lielais pilsētu atjaunoja un uzcēla pili. Pilsēta savu nozīmi zaudēja XVII gadsimtā, kad to Plūdu laikā nopostīja zviedri. Polijas kampaņas laikā apkārtnē norisinājās Bzuras kauja.
Pilsētā atrodas bijušais dominikāņu klosteris, tagad cietums, kurā savulaik bija ieslodzīts Vladislavs Gomulka. Pilsētā saglabājusies viduslaiku pils un aizsardzības mūru paliekas.
Futbolista Pšemislava Kazmerčaka (Przemysław Kaźmierczak, 1982 - ) dzimtā pilsēta
Bridžporta
Bridžporta (en) ir pilsēta Konektikutas štatā, ASV. Lielākā pilsēta štatā pēc iedzīvotāju skaita (vairāk nekā 144,2 tūkstoši iedzīvotāju).
Šī ir Lielās Bridžportas (Greater Bridgeport), kuras iedzīvotāju skaits 2009. gadā sasniedza 901,2 tūkstošus, galvenā municipalitāte. Ir daļa no Ņujorkas metropoles areāla (New York metropolitan area). Bridžporta ir nozīmīgs rūpniecības centrs Konektikutā. Pilsētā ir Bridžportas universitāte, dažādi kara memoriāli u.c. objekti. Bridžporta tiek uzskatīta par frisbija izcelsmes vietu.
ES
ES var būt:
Benztriazols
Benztriazols (C6H5N3) ir slāpekli saturošs heterociklisks savienojums, kura molekulā ir kondensēts benzola gredzens un 1,2,3-triazola gredzens. Benztriazols ir bezkrāsaina kristāliska viela. Tam iespējamas divas tautomērās formas - ar ūdeņraža atomu pozīcijā 1 vai pozīcijā 2 (pirmā forma ir daudz stabilāka, bet pazīstami arī otrās formas atvasinājumi).
Iegūšana
Benztriazolu viegli iegūt, o-fenilēndiamīnam reaģējot ar slāpekļpaskābi.
Īpašības
Tāpat kā citi azimīdu tipa savienojumi (ar −N=N−NH− grupējumu), benztriazols ir ļoti noturīgs pret skābju un bāzu iedarbību, kā arī pret oksidētājiem un reducētājiem. Benztriazols un tā atvasinājumi ir ļoti vājas bāzes, turpretī veido stabilus sāļus ar metālu joniem.
Slam dunk
Slam dunk (‘ar triecienu nogremdēt’) jeb bumbas trieciens grozā no augšas ir metiena veids basketbolā, kad spēlētājs ar bumbu rokās lec gaisā vai to notver palēcienā un ar vienu vai abām rokām triec bumbu grozā no augšas. Par veiksmīgu slam dunk metienu tiek piešķirti divi punkti tāpat kā par parastu metienu no spēles. Jēdzienu slam dunk ieviesa NBA kluba Losandželosas "Lakers" spēļu komentētājs Čaks Hīrns, pirms tam šādus metienus sauca par dunk shot. Slam dunk tiek izpildīti arī ārpus basketbola spēles laika, notiek speciāli slam dunk konkursi. Šādu konkursa Visu zvaigžņu spēles nedēļas nogalē rīko arī NBA. Laikā no 1967. līdz 1976. gadam bumbas triekšana grozā no augšas tika aizliegta NCAA. Daudzi to ir saistījuši ar Lūisa Alsindora (tagad Karīms Abduldžabārs) dominanci koledžu basketbolā. Sieviešu NBA vēsturē ir tikuši veiksmīgi veikti tikai seši slam dunk, pirmā to paveica Līza Leslija 2002. gadā.
Kristīna Agilera
Kristīna Marija Agilera (Christina María Aguilera; dzimusi Ņujorkā, ASV) ir amerikāņu dziedātāja, dziesmu tekstu autore. Pēc parādīšanās vietējā mēroga talantu šovos un Disneja kanāla šovā The New Mickey Mouse Club, viņa animācijas filmai "Mulāna" ierakstīja dziesmu Reflections un īsi pēc tam parakstīja sadarbības līgumu ar ierakstu kompāniju RCA Records. Popularitāti Kristīna Agilera ieguva pēc viņas pirmā studijas albuma Christina Aguilera izdošanas 1999. gadā, no kura visi trīs singli sasniedza Billboard Hot 100 pirmo vietu. 2001. gadā mūziķe izdeva Latino Pop stilā ieturētu albumu Mi Reflejo un vēlāk sekoja vairākas veiksmīgas sadarbības ar citiem mūziķiem, kas nodrošināja Agilerai vispasaules slavu. Tomēr viņa nebija apmierināta ar savu mūziku, tādēļ nolēma to kardināli mainīt.
Pēc šķiršanās no sava iepriekšējā menedžmenta, Agilera pārņēma māksliniecisko vadību pār savu otro studijas albumu Stripped, kurš iznāca 2002. gadā un saņēma dažādus mūzikas kritiķu novērtējumus, tomēr pārdošanas rezultāti bija ļoti labi. Otrais singls Beautiful bija komerciāli ļoti veiksmīgs un vēl pateicoties Agileras seksuālajam tēlam, albuma pārdošanas rādītāji turpināja kāpt.
Agileras trešais studijas albums Back To Basics iznāca 2006. gadā un iekļāva sevī soulmūzikas, blūza un džeza elementus. Kritiķu reakcija uz šo albumu bija ļoti pozitīva. mūziķe izdeva savu pirmo labāko dziesmu izlasi Keeps Gettin' Better - A Decade of Hits.
Vainižu pagasts
Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu. 1945. gada 10. septembrī pagastā izveidoja Iesalkāju un Vainižu ciema padomes. 1947. gada 16. oktobrī pagastu iekļāva jaunizveidotajā Limbažu apriņķī. Pagastu likvidēja 1949. gada 31. decembrī, ciemus iekļaujot Limbažu rajonā. Mūsdienās Vainižu pagasta teritorija iekļauta Limbažu novada Umurgas pagastā un neliela daļa Valmieras novada Dikļu pagastā.
Rīga (nozīmju atdalīšana)
Skatīt arī
Apdzīvotas vietas ASV: Personvārds:
Eduards Višņakovs
Eduards Višņakovs (dzimis Rīgā) ir Latvijas futbolists, spēlē uzbrucēja pozīcijā, Latvijas futbola izlases dalībnieks. Pašlaik pārstāv Latvijas Virslīgas klubu SK Super Nova.
Klubos
2008. gada sezonā kļuva par 1. līgas rezultatīvāko spēlētāju ar 30 gūtiem vārtiem. Pirms 2009. gada sezonas parakstīja līgumu ar FK Ventspils, bet uzreiz tika izīrēts uz FC Tranzīts lielākas spēļu prakses iegūšanai. 2009. gada augustā atgriezies FK Ventspils sastāvā. 2011. gadā palīdzējis klubam izcīnīt Latvijas kausu, kā arī kļuvis par Virslīgas čempionu.
2012. gada jūnijā pievienojies Kazahstānas klubam Karaghandi "Šahter". Tā paša gada sezonā kļuvis par Kazahstānas čempionu. 2013. gada jūlijā pārcēlies uz Polijas Ekstraklasa klubu Lodzas "Widzew". Savā pirmajā sezonā Polijā guvis 12 vārtus, iekļūstot līgas 10 labāko vārtu guvēju skaitā. 2014.–2015. gada sezonas sākumā pārgājis uz citu Polijas klubu Hožovas "Ruch".
2015. gada augustā parakstījis divu gadu līgumu ar Beļģijas klubu KVC Westerlo. 2015.–2016. gada sezonā kluba sastāvā aizvadījis 16 spēles un guvis divus vārtus. 2016. gada augustā uz īres līguma tiesībām atgriezās Hožovas "Ruch".
2017. gada jūlijā atgriezās Latvijā, parakstot līgumu ar FK RFS.
2019. gada martā pievienojās Baltkrievijas klubam Saļihorskas "Šahtjor".
Izlasē
Spēlējis Latvijas U19 un U21 izlasēs. Latvijas nacionālajā izlasē debitējis 2014. gada FIFA Pasaules kausa kvalifikācijas spēlē pret Lietuvas izlasi, nākot uz maiņu 77. minūtē.
Personīgā dzīve
Arī viņa brālis Aleksejs ir profesionāls futbolists, kas pašlaik arī spēlē klubā RFS. Kopā ar brāli ir spēlējis arī FK Ventspils un Lodzas "Widzew" klubu sastāvos.
Hants
Hants var būt:
Punkts (basketbols)
Punkti basketbolā tiek izmantoti, lai noteiktu spēles rezultātu. Punktus var gūt, veiksmīgi izdarot metienu no spēles (divi vai trīs punkti) vai izdarot metienu no soda metienu līnijas (viens punkts). Ja spēlētājs grozā trāpa metienu, kas izmests tālāk par trīspunktu līniju, tad komandai tiek ieskaitīti trīs punkti, ja tuvāk — divi punkti. Komanda, kas spēlē gūst vairāk punktu, uzvar. NBA karjeras laikā visvairāk punktu ir guvis Karīms Abduldžabārs — 38 387, savukārt Vilts Čemberlens ir vienīgais spēlētājs NBA vēsturē, kas vienas spēles laikā guvis 100 punktus.
Mēlītes sargs
Raksturojums
Parasti tas ir izgatavots no metāla, bieži no alumīnija (ir sastopami arī no zelta). Tas stiepjas lejup no ietvara un ir gredzena formā. Tas ir izstrādāts, lai novērstu mēlīti no tās satveršanas, kad pistole tiek izņemta vai ievietota makstī. Mēlītes sargs pasargā arī no gadījumiem, kad, pārvietojoties apvidū, personai ir priekšā dažādi šķēršļi (zari, drēbes u.c.), kas varētu aizķert mēlīti un izdarīt nejaušu šāvienu. Dažos ieročos (piemēram, M1 Garand) tam ir arī ieroča kopā saturēšanas funkcija un tas der kā uzstādīšanas punkts ziemas mēlītei. Lai to konstrukciju uzlabotu, tie tiek velmēti un bieži arī pulēti (īpaši vajadzīgs, kad ir palikušas mēlītes sarga fabrikas spieduma pēdas). Kad mēlītes sargs nav savienots ar pistoles spalu, to parasti notur pāris skrūves (parasti divas). Dažreiz mēlītes sargam cauri iet arī ass tapa.
Daļiņu paātrinātājs
Daļiņu paātrinātājs ir iekārta, kurā tiek izmantots elektromagnētiskais lauks lādētu daļiņu paātrināšanai. Lielie paātrinātāji ir pazīstami ar pielietojumu elementārdaļiņu fizikā, kur tos izmanto kā pretkūļu paātrinātājus (piemēram, Lielais hadronu pretkūļu paātrinātājs). Cita veida paātrinātāji tiek plaši izmantoti citiem nolūkiem, piemēram, onkoloģijā, bioloģisku materiālu sterilizācijā, rūpnieciskajā radiogrāfijā. Pašlaik visā pasaulē darbojas vairāk nekā 30 tūkstoši daļiņu paātrinātāju. Pazīstamākie daļiņu paātrinātāji ir betatrons, ciklotrons, fazotrons, lineārais paātrinātājs, sinhrofazotrons, sinhrotrons.